proxectonos/corpus_dominio_legal_administrativo_tmp huggingface dataset:
10/08/2012 | Administración LocalMunicipal
Vilarmaior
Delegación de funcións

ANUNCIO Por esta Alcaldía, con data 03/08/2012, dictouse o seguinte Decreto: “Con motivo das vacacións anuais, e en uso das facultades que me confiren os artigos 21.3 da lei 7/1985 reguladora das bases do réxime local, 63 da Lei 5/97 de administración local de Galicia e 43 e seguintes do Regulamento de organización, funcionamento e réxime xurídico das entidades locais. RESOLVO: 1.º.–Delegar tódalas funcións da Alcaldía no primeiro tenente de alcalde, D. Manuel Varela López.2.º.–Dispoñer que a devandita delegación produza efectos desde o día 13 de agosto ao 02 de setembro de 2012, ámbolos dous incluídos.3.º.–Notificar o presente Decreto ao Santos Maria El Hilali Faccio, dispoñer a súa inserción no Boletín Oficial da Provincia e dar conta do mesmo ao Pleno do Concello na primeira sesión que celebre. Así o ordea e asina o alcalde-presidente, en Vilarmaior, o tres de agosto de dous mil doce.” Vilarmaior, 03 de agosto de 2012. O ALCALDE Carlos Vázquez Quintián
10/08/2012 | Administración LocalMunicipal
A Baña
Suplemento crédito 1/2012

O Pleno do Concello da Baña, na súa sesión de data 27/07/2012 acordou aprobar inicialmente a modificación orzamentaria seguinte: Suplemento de crédito 1/2012. O que se somete a un período de información pública de 15 días aos efectos de que os interesados presenten, no seu caso, reclamacións, reparos ou observacións. No caso de non presentarse, a modificación entenderase definitivamente aprobada sen necesidade de novo acordo plenario. Todo elo de conformidade co disposto no artigo 177 do RDLex 2/2004 de 5 de marzo. A Baña 01/08/2012. Asd.: Andrés García Cardeso Alcalde-Presidente
10/08/2012 | Administración LocalMunicipal
As Pontes de García Rodríguez
Aperturas
Exposición pública do expediente para instalacións de ocio anexas ó Lago das Pontes de García Rodríguez

O concello das Pontes de García Rodríguez ten previsto executa-las obras contidas no proxecto de “Instalacións de ocio anexas ó lago das Pontes” a emprazar entre a estrada de Alimpadoiros e a de circunvalación. Cumprindo co disposto no artigo 36.5 do Regulamento Xeral de Policía de Espectáculos Públicos e Actividades Recreativas sométese a información pública por un período de dez días hábiles coa fin de que durante o mesmo -que comenzará a contarse dende o día seguinte ó da inserción deste edicto no Boletín Oficial da Provincia- poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 2 de agosto de 2012 O concelleiro delegado Asdo.: Antonio Alonso Román
10/08/2012 | Administración LocalMunicipal
Vedra
Secretaría-Intervención
Devolución de aval

ANUNCIO Devolución de fianzas Transcorrido o prazo de garantía da execución das seguintes obras: Mellora e acondicionamento vias municipais en Dozar, Romarís, Outeiro, A Revoltiña, Paradela, Trobe e San Miguel de Sarandón (POS 2011). E solicitada pola empresa adxudicataria Obras y Viales de Galicia, S. L. a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 3 de agosto de 2012. O ALCALDE Asdo.: Carlos Martínez Carrillo
10/08/2012 | Administración LocalMunicipal
Cabana de Bergantiños
Aprobación cuenta general 2011

Formulada e rendida a Conta Xeral do Orzamento desta Entidade correspondente ó exercicio de 2011, integrada polas Contas e Estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión Especial de Contas, exponse ó público cos documentos que a xustifican, na Intervención deste Concello, durante quince días hábiles e os oito seguintes, contados a partir do seguinte ó de inserción do presente anuncio no BOP, co obxeto de que os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demáis disposicións vixentes. Cabana de Bergantiños, 30 de xullo de 2012. O alcalde Asdo. José Muiño Domínguez
10/08/2012 | Administración LocalMunicipal
Vedra
Secretaría-Intervención
Devolución aval

Devolución de fianzas Transcorrido o prazo de garantía da execución das seguintes obras: Ampliación e reforma da gardería municipal de Vedra (FEESL 2010) E solicitada pola empresa adxudicataria Promotora Matimán, S. L a devolución das fianzas constituídas, faise público para que no prazo de quince días poidan presentarse as reclamacións que se estimen pertinentes. Vedra, 3 de agosto de 2012 O ALCALDE Asdo. Carlos Martínez Carrillo
10/08/2012 | Administración LocalMunicipal
Zas
Aprobación inicial do orzamento municipal 2012

ORZAMENTO MUNICIPAL EXERCICIO 2012 Aprobado inicialmente polo Pleno da Corporación, na sesión de data 2 de agosto de 2012, o orzamento xeral para o exercicio 2012, as bases de execución do orzamento e a plantilla de persoal para dito exercicio, en cumprimento do disposto no artigo 169 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo, e disposicións concordantes exponse ao público na Secretaría deste Concello, polo prazo de quince días hábiles (que empezarán a contarse dende o seguinte á inserción do presente edicto no Boletín Oficial da Provincia), a fin de que durante o mesmo poidan formularse as reclamacións que se consideren pertinentes, ante o Pleno da Corporación. En Zas, a 3 de agosto de 2012. O alcalde Asdo.: Manuel Muíño Espasandín
10/08/2012 | Administración LocalMunicipal
Ferrol
Participación
Aprobación definitiva da modificación do Regulamento orgánico do Concello de Ferrol

O Pleno do Concello, na sesión ordinaria celebrada o 26 de xullo de 2012, acordou a aprobación definitiva da modificación do Regulamento Orgánico do Concello de Ferrol do seguinte tenor literal: 1.- Engadir un segundo parágrafo ó artigo 97.2 do Regulamento que dirá así: “A intervención normal de cada Grupo non excederá de 5 minutos. Non obstante naqueles temas que pola súa importancia e complexidade así o requiran, ou a petición de calquera portavoz, o presidente notificará ó Pleno a duración das intervencións antes de comezar estas, e velará que todas teñan idéntica duración. O segundo turno terá unha duración máxima do 50% do primeiro turno. Ambos turnos poden ser acumulados nun só”. 2.- Engadir dos últimos parágrafos ó artigo 104: “O número máximo de mocións por grupo en cada unha das sesións será de dous, sendo seis o número máximo de mocións a presentar en cada Pleno Ordinario. Nos casos de presentación de mocións conxuntas a moción se lle computaría ó primeiro dos grupos propoñentes”. A entrada en vigor desta modificación producirase unha vez transcorrido o prazo de 15 días previsto no artigo 65.2 da Lei 7/1985, do 2 de abril, Reguladora das Bases do réxime local. Todo iso, de conformidade cos artigos 49 e 70.2 da mesma lei Ferrol, O alcalde José Manuel Rey Varela
10/08/2012 | Administración LocalMunicipal
Ares
Edicto información pública. Aprobación inicial expediente de modificación de créditos 3/2012Edicto información pública. Aprobación inicial expediente de modificación de créditos 3/2012

Aprobado na sesión plenaria ordinaria do día 26-07-2012 o expediente de modificación de creditos n° 3/2012, en cumprimiento do previsto no artigo 177.2 en relación ao 169 do R. D. 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese a información pública no B. O. P. polo prazo de quince días, aos efectos oportunos. O expediente se considerará definitivamente aprobado se durante o expresado prazo non se presentaran reclamacións. O que se fai público para xeral coñecemento. Ares, a dous de agosto do 2012. O Alcalde-Acctal Asdo: D. José Eugenio Fernández Lago
10/08/2012 | Administración LocalMunicipal
Rianxo
Recadación
Publicación padrón taxa de auga potable e alcantarillado, segundo trimestre exercicio 2012

Taxa de auga Potable e alcantarillado, correspondente ó segundo trimestre do 2012. Mediante acordo da Xunta de Goberno local de data 31 de xullo de 2012, aprobóuse o padrón da taxa de auga Potable e alcantarillado, correspondente ó segundo trimestre do 2012, o cal expónse ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 30 días hábiles, a contar desde o día seguinte ó da publicación do presente edicto no “BOP” e no taboleiro de edictos do concello. Durante este prazo, os devanditos padróns estará ó dispor dos interesados no concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que ós interesados lles conveña. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Taxa de auga Potable e alcantarillado, correspondente ó segundo trimestre do 2012. Será de sesenta días dende a súa aprobación e publicación no BOP. Ingresos a través de Entidades de crédito que presten o servicio de Caixa Oficinas de Nova Caixa Galicia e resto de Entidades Colaboradoras Días hábiles, de luns a venres, das 09:00 ás 14:00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 1 de agosto de 2012. O Alcalde Adolfo Muiños Sánchez
10/08/2012 | Administración LocalMunicipal
Cee
Baixa de oficio no padrón de habitantes

ANUNCIO Por resolución da Alcaldía n.º 625/2012, de data 26 de xullo de 2012, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, do 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no art.59.5 da Lei 30/1992, do 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 26 de xullo de 2012. A alcaldesa Zaira Rodríguez Pérez
10/08/2012 | Administración LocalMunicipal
Mañón
Padrón de subministro de auga do segundo trimestre de 2012

Padrón de subministro de auga do segundo trimestre 2012 Por resolución da Alcaldía de data 3 de agosto de 2012, adoptouse o acordo de aprobar o padrón cobratorio da taxa polo subministro de auga correspondente ó segundo trimestre do ano 2012. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, xeral tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido precepto. O período de pago en vía voluntaria fíxase dende o día 3 de agosto ó día 3 de outubro de 2012 ambos inclusive. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 3 de agosto de 2012. O ALCALDE Alfonso E. Balseiro Gómez
10/08/2012 | Administración LocalMunicipal
Boimorto
Aprobación definitiva expediente de modificación de créditos número 6/2012

Aprobado definitivamente o expediente administrativo de modificación de creditos subexpediente de crédito extraordinario 6/2012 no orzamento do Concello de Boimorto para o ano 2012, ao non presentarse nengunha reclamación no período de exposición ao público de aquel (quince días hábiles a partir da publicación no BOP nº 129 de data 09/07/2012), en aplicación do disposto nos artigos 169, 170, 171 e 179 do R. D. 2/2004 de 5 de marzo polo que se aproba o Texto Refundido da Lei reguladora das Facendas locais e do R. D. 500/90 de 20 de abril, faise público que despois dos devanditos expedientes (incluindo os expedientes administrativos de modificación de crédito aprobados até esta data), o resumo por capitulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de crédito antedito no orzamento para o ano 2012, os interesados/as debidamente lexitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais R. D. 2/2004 de 5 de marzo. O que se fai público para xeral coñecemento e efectos. En Boimorto, dous de agosto de 2012 O ALCALDE: Asdo.- José Ignacio Portos Vázquez
10/08/2012 | Administración LocalMunicipal
Carral
Aprobación, exposición pública e posta ao cobramento de padrón auga-sumidoiros-depuración 4º trimestre 2011

D. JOSÉ LUIS FERNÁNDEZ MOURIÑO, Alcalde do Moi Leal e Excelentísimo Concello de Carral, á vista das competencias atribuídas pola lexislación sobre Réxime Local, Tendo en conta que o servizo de augas e sumidoiro está delegado na empresa Municipal de Augas da Coruña, S. A. (EMALCSA) por convenio asinado o 3 de marzo de 2005, prorrogado automáticamente, Tendo en conta a necesidade de prestar aprobación ó Padrón Auga- Sumidoiros- Depuración do cuarto trimestre de 2011 (outubro-novembro-decembro). Logo de ver a necesidade de expor ao público o Padrón municipal de Auga- Sumidoiros do cuarto trimestre de 2011, RESOLVO 1.- Aprobar o Padrón de Auga- Sumidoiros do cuarto trimestre de 2011 (outubro-novembro-decembro) co seguinte resumo: 2.- Expoñer ao público o devandito padrón, trala publicación dun anuncio no Boletín Oficial da Provincia da Coruña, nas dependencias municipais, nas oficinas de EMALCSA en Carral (Praza da Capela, 16) e na Coruña (Rúa Dr. Enrique Hervada, 4). As persoas interesadas poderán examinar as liquidacións e presentar reclamacións durante un período de quince días naturais, contados a partir da data de inicio do cobramento da referida taxa, nas dependencias sinaladas e no teléfono de Atención ao Cliente ( 981242322). 3.-Dispoñer o cobramento das cotas derivadas do devandito padrón por un período voluntario de 2 meses que comezará o día 16 de agosto de 2012 e abranguerá até o 16 de outubro de 2012 (ambos incluídos), coas seguintes modalidades:. O sistema de domiciliación bancaria, segundo os datos facilitados polos suxeitos pasivos que obran nesta Administración e que foron entregados a EMALCSA, S. A. Por razóns de eficacia administrativa e co fin de evitarlles desprazamentos e esperas innecesarias ás persoas contribuíntes, este sistema será considerado coma preferente. Os recibos domiciliados serán remitidos ás correspondentes contas bancarias a partires do día 16 de agosto de 2012. - Nas dependencias de EMALCSA en Carral ou na Coruña ou no número de conta que EMALCSA habilitou ao efecto: CAIXA GALICIA Nº 2091 – 0002 – 21 – 3040001747. A recadación en período voluntario terá lugar entre o 10 de febreiro de 2012 e o 10 de abril de 2012, ambos incluídos, comezando a partir desta data a recadación en período executivo. Para os efectos de lograr unha maior eficacia na prestación destes servizos prégase a todas as persoas usuarias que, en caso de detectaren algunha anomalía ou erro nos seus datos identificativos de titularidade, enderezo ou conta corrente, se poñan en contacto con EMALCSA á fin de que se poida proceder á rectificación dela.3.- Comunicar este decreto a EMALCSA Carral, 2 de agosto de 2012 O ALCALDE José Luis Fernández Mouriño
10/08/2012 | Administración LocalMunicipal
Padrón
Anuncio notificación colectiva do padrón fiscal da taxa pola ocupación do dominio público con postos de venta no mercado dominical exercicio 2012

Mediante acordo da Xunta de Goberno Local de 2 de agosto de 2012 aprobouse inicialmente o padrón fiscal da taxa pola instalación de postos de venta no mercado dominical do Campo do Souto e do Paseo do Espolón, correspondente á anualidade 2012, polos seguintes importes: - Taxa pola instalación de postos de venta no mercado dominical do Campo do Souto: 214.410,86 euros. - Taxa pola instalación de postos de venta no mercado dominical do Paseo do Espolón: 65.024,40 euros. Ditos padróns quedan expostos ó público nas oficinas municipais durante o prazo de UN MES contado a partir do día seguinte á publicación do presente edicto no Boletín Oficial da Provincia e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003 de 17 de Decembro, Xeral Tributaria. Durante dito prazo de exposición pública os interesados poderán examinar os devanditos padróns e formular contra o acto de aprobación dos mesmos e das liquidacións incorporadas a estes os seguintes recursos: –Recurso de reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. –Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. –Poderá interpoñerse calquera outro recurso que aos interesados lles conveña. O prazo de ingreso en período voluntario será o seguinte: do 1 de outubro ao 30 de novembro de 2012. Os ingresos realizaranse nas contas restrinxidas que o Concello de Padrón ten abertas nas oficinas bancarias de Novagalicia Banco (nº 2080 5493 14 3110110753) e do BBVA (nº 0182 4820 11 0201558094), en días hábiles de luns a venres, das 09:00 ás 14:00 horas. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de apremio, tendo en conta os seguintes recargos regulados no artigo 28 da Lei 58/2003, de 17 de decembro, Xeral Tributaria: - Recargo executivo do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. - Recargo de apremio reducido do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. - Recargo de apremio ordinario do 20% sobre a totalidade da débeda, con xuros de demora. Aplicarase cando non concorran as circunstancias anteriores. Padrón, 2 de agosto de 2012. O Alcalde, Asdo. Antonio Fernández Angueira.
10/08/2012 | Administración LocalMunicipal
Noia
Secretaría
Nomeamento de alcalde en funcións

De acordo ao establecido no artigo 47 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público que por Resolución do Alcalde número 2009/2012, do 1 de agosto, nomease alcalde en funcións ao primeiro tenente de alcalde don Bieito González Domínguez, do 6 ao 23 de agosto de 2012, ambos os dous incluídos. Noia, 1 de agosto de 2012 O alcalde, Asdo. Rafael García Guerrero
10/08/2012 | Administración LocalMunicipal
Vedra
Secretaría-Intervención
Convocatoria de subvencións para actividades deportivas

ANUNCIO Convocatoria de subvencións para actividades deportivas De acordo co establecido na base 5.ª das bases reguladoras de subvencións para actividades deportivas, publicadas no BOP núm.249/07, do 27 de outubro, comunícase que as entidades, sen fins de lucro do Concello de Vedra, e inscritas no Rexistro Municipal que desenvolvan dentro do concello actividades deportivas, que queiran solicitar subvencións, deberán presentar as solicitudes no prazo dun mes, contado dende o día seguinte á publicación do presente anuncio. As bases e os impresos de solicitude están a disposición na páxina web (www.concellodevedra.com) e na Casa do Concello. Vedra, 2 de agosto de 2012. O alcalde Carlos Martínez Carrillo
10/08/2012 | Administración LocalMunicipal
Melide
Corrección erros anuncio modificación ordenanzas municipais

Advertido erro na publicación da modificación de ordenanzas municipais (BOP número 146, de 2 de agosto de 2012), onde dí: “As presentes modificacións entrarán en vigor unha vez publicadas no Boletín Oficial da Provincia comezarán a aplicarse a partir do día 1 de xaneiro de 2012, permanecendo en vigor ata a súa modificación ou derrogación expresa”, Debe dicir: “As presentes modificacións entrarán en vigor unha vez publicadas no Boletín Oficial da Provincia comezarán a aplicarse a partir da súa publicación, permanecendo en vigor ata a súa modificación ou derrogación expresa”, Melide, 2 de agosto de 2012 A alcaldesa Mª Ángeles Vázquez Mejuto
10/08/2012 | Administración LocalMunicipal
Dodro
Aprobación inicial do expediente de transferencias de crédito núm. MC/18/2012

Aprobado inicialmente polo Pleno da Corporación, na sesión extraordinaria do día 30 de xullo de 2012, o expediente nº 18/2012 de transferencias crédito, en cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Secretaría-Intervención deste Concello, por prazo de quince días hábiles que comezarán a contarse dende o seguinte ó da inserción deste Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán estar dirixidas ao Sr. Alcalde desta Corporación. Dodro, 31 de xullo de 2012 O alcalde Valentín Alfonsín Somoza
10/08/2012 | Administración LocalMunicipal
Outes
Anuncio do padrón do lixo do 3º trimestre 2012 para a súa publicación ordinaria no BOP

A Xunta de Goberno Local deste Concello, en sesión de 30 de xullo de 2012, aprobou o padrón de contribuintes da taxa polo servicio de recollida de lixo do 3º trimestre de 2012, composto por un total de 3.494 recibos, comenzando por Joao Rafael Montelegrino Bounou, Domingo, e rematando por Branimir Bonus Turne, Eva Irene Griselda Noemi Cassina Fabregat. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 3 de setembro ata o 3 de novembro de 2012. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 2 de agosto de 2012. O ALCALDE EN FUNCIÓNS, Asdo.: Antonio García Blanco.
10/08/2012 | Administración LocalMunicipal
Narón
Intervención
Edicto Plan Económico-Financiero

Aprobado polo Pleno do Concello o Plan Económico-financeiro para os exercicios 2012 e 2013 a efectos de cumprimento do obxectivo de estabilidad orzamentaria en sesión celebrada o 26 de xullo de 2012, sométese a trámite de información pública durante un prazo de quince días hábiles aos efectos establecidos no art.23.4 da Lei Orgánica 2/2012, de 27 de abril, de Estabilidade Orzamentaria e Sustentabilidade Financeira. Consonte co estipulado no art.169.7 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, unha copia do Plan estará a disposición do público, a efectos informativos, dende a a data da súa aprobación ata o remate da vixencia do mesmo Narón, 2 de agosto do 2012 O ALCALDE ACCIDENTAL Asdo.: Guillermo Sánchez Fojo
10/08/2012 | Administración LocalMunicipal
Culleredo
Urbanismo
Acondicionamento parcela para aparcadoiro de vehículos

VEGO SUPERMERCADOS, S. A. U. solicitou unha licenza municipal para o acondicionamento dunha parcela, situada na avda. de Rutis s/n e avda. Ribados s/n da parroquia de O Burgo, que se destinará a aparcadoiro privado. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 3 de agosto de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
10/08/2012 | Administración LocalMunicipal
Malpica de Bergantiños
Secretaría
Resolución da Alcaldía nº 481/2012 de delegación realización de casamento no concelleiro don Alfredo Cañizo Garrido

O Alcalde do Concello de Malpica de Bergantiños, con data de 30 de xullo do ano actual, ditou a resolución que a continuación se transcribe: ANTECEDENTES: 1 Recibido auto do xulgado de paz de Malpica para a celebración do matrimonio Civil de Don Jose Gervasio Damiani El Hayani e dona Maria Camelia Oleart Villaronga, autorizando ao Sr. Alcalde Don Eduardo J. Parga Veiga, para a realización do mesmo o vindeiro día 4 de agosto do ano actual.- 1 Don Eduardo J. Parga Veiga, Alcalde - Presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 de 22 de xullo de Administración Local de Galicia e demais lexislación concordante En base ao anteriormente exposto, esta Alcaldía 1º Delegar a favor do Concelleiro, Don Alfredo Cañizo Garrido a celebración do matrimonio arriba referenciado o día 4 de agosto do ano actual, delegación que inclurá a sinatura de documentos.2º Notificar a presente resolución ao interesado.3º Mandar publicar esta resolución do BOP 4º Dar conta ao Pleno na seguinte sesión que se celebre. Malpica de Bergantiños, 30 de xullo de 2012 O alcalde Eduardo Parga Veiga
10/08/2012 | Administración LocalMunicipal
Ares
Edicto información pública. Aprobación inicial expediente de modificación de créditos 2/2012

Aprobado na sesión plenaria ordinaria do día 26-07-2012 o expediente de modificación de creditos n° 2/2012, en cumprimiento do previsto no artigo 177.2 en relación ao 169 do R. D. 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese a información pública no B. O. P. polo prazo de quince días, aos efectos oportunos. O expediente se considerará definitivamente aprobado se durante o expresado prazo non se presentaran reclamacións. O que se fai público para xeral coñecemento. Ares, a dous de agosto do 2012. O Alcalde-Acctal Asdo: D. José Eugenio fernández Lago
30/08/2012 | Administración LocalMunicipal
Arzúa
Baixa de oficio no padrón municipal de habitantes

ANUNCIO Baixas de oficio no padrón municipal de habitantes Tendo coñecemento esta Alcaldía que as persoas que se relacionan mais abaixo, empadroadas neste Concello, non residen no domicilio no que figuran inscritos na folla padronal ou neste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo, comunícase que: Procedeuse a incoacion de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado regulamento. Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. No caso de que non se efectuen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estadistica do Concello de Arzúa. ARZÚA, 23 de agosto de 2012. O ALCALDE José Luis García López
30/08/2012 | Administración LocalMunicipal
Teo
Exposición pública AP-13/2012

D.ª KARL JOSEF BIBANG SURU (expte. AP-13/2012) solicita licenza municipal para a actividade de ACADEMIA, a emprazar na travesía de Cacheiras, n.º 29-baixo, Cacheiras. De conformidade co disposto no artigo 86 da Lei 30/1992, do 26 de novembro, de réxime xurídico das administracións publicas e do procedemento administrativo común, o expediente exponse ao público durante un prazo de vinte días, contados desde o día seguinte ao da inserción deste edicto no BOP. As persoas interesadas poderán examina-lo expediente no Departamento de Urbanismo do Concello de luns a venres, en horario de 9.00 a 14.00 horas e, de se-lo caso, formular por escrito as reclamacións ou observacións que estimen oportunas. Teo, 20 de agosto de 2012. O alcalde acctal. Rafael Sisto Edreira
30/08/2012 | Administración LocalMunicipal
A Capela
Devolución de fianza definitiva instada por Celta Prix, SL

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Celta Prix, S. L., presentada para garantir a execución do servizo denominado: “Recollida de residuos sólidos urbanos no Concello da Capela” (1.326,09 €) Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1 Prazo de presentación: quince días hábiles, que se contarán desde o seguinte ao da publicación do presente anuncio.2 Oficina e horario de presentación: Secretaría do Concello, en horas de oficina. A Capela, 17 de agosto de 2012 O alcalde Manuel Meizoso López
30/08/2012 | Administración LocalMunicipal
Oleiros
Áreas de Cultura, Educación e Deportes
Bases específicas e convocatoria de subvencións polo Concello de Oleiros para a promoción e difusión da cultura e o deporte. Ano 2012

Ao abeiro das Bases reguladoras da concesión de subvencións e axudas do Concello de Oleiros, aprobáronse as Bases específicas e convocatoria de subvencións para a promoción e difusión da cultura e o deporte-Ano 2012, que se atopan expostas no taboleiro de anuncios do Concello de Oleiros e do Centro Cultural “A Fábrica”. Obxecto.- Promoción e impulso de actividades culturais, deportivas e xuvenís. Beneficiarios.- Entidades veciñais, deportivas, culturais, xuvenís, ANPAS e outras entidades sen ánimo de lucro que figuren inscritas no Rexistro Municipal de Entidades do Concello de Oleiros cunha anterioridade de 4 anos en relación ao remate do prazo fixado para a presentación de solicitudes, así como os Centros de Ensino Público. Financiación.- Aplicacións 2012/82.324.48905, 2012/80.334.48900 e 2012/80.338.48900 Presentación de solicitudes.- LUGAR: Rexistro xeral do Centro Cultural “A Fábrica”. PRAZO: Desde o día seguinte da publicación deste anuncio no BOP ata o 20 de setembro. No caso das ANPAS e Centros de Ensino Público dito prazo estenderase ata o 1 de outubro de 2012. Oleiros, 24 de agosto de 2012 O alcalde, Asdo/ Ángel García Seoane
30/08/2012 | Administración LocalMunicipal
A Capela
Devolución de fianza provisional instada por Celta Prix, SL

Por medio deste anuncio ponse en coñecemento do público, que este concello tramita o expediente de devolución da fianza provisional, a instancia da empresa Celta Prix, S. L., presentada para participar na licitación do servizo denominado: “Recollida de residuos sólidos urbanos no Concello da Capela” (1.629,39 €) Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1 Prazo de presentación: quince días hábiles, que se contarán desde o seguinte ao da publicación do presente anuncio.2 Oficina e horario de presentación: Secretaría do Concello, en horas de oficina. A Capela, 17 de agosto de 2012 O alcalde Manuel Meizoso López
30/08/2012 | Administración LocalMunicipal
Mesía
Información pública

Solicitada por D. JESUS CRISTO ILARDUYA MONGIL en representación de AGROVISANTOÑA, S. L. licenza municipal para a “AMPLIACIÓN DE COMERCIAL E ALMACÉN AGROGANDEIRO” no lugar de Painceira, nº 4, parroquia de Visantoña, parcela 510 do polígono 511 do catastro de rústica do concello de Mesía, en cumprimento do disposto no artigo 8.3º do Decreto 133/2008, do 12 de xuño, polo que se regula a avaliación de incidencia ambiental, sométese o expediente a información pública por un prazo de vinte días mediante anuncio no BOP, DOG e no taboleiro de anuncios deste concello, para que quen se considere afectado dalgún xeito pola actividade que se pretende establecer poida alegar o que considere oportuno. O prazo de exposición pública considerarase aberto desde o día seguinte ao da publicación do primeiro anuncio e rematará transcorridos vinte días desde o día seguinte ao da publicación do último anuncio. O expediente estará á disposición do público na Secretaría do Concello, durante as horas de oficina. En Mesía, a 23 de agosto de 2012. O alcalde, D. Mariano Iglesias Castro
30/08/2012 | Administración LocalMunicipal
Teo
Delegación da Alcaldía

RESOLUCIÓN DA ALCALDÍA Tendo previsto ausentarme do termo municipal desde os días 20 e 31 de agosto de 2012, ambos incluídos, e conformidade co previsto nos arts 23.2 da Lei 7/85, do 2 de abril, reguladora das bases do réxime local, e arts.44 e 47 do R. D. 2586/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar en D. Santiago Alexis Herencia El Mhamdi, como primeiro tenente de alcalde, a totalidade das funcións que corresponden á Alcaldía, desde o día 20 ata o 31 de agosto de 2012, ambos incluidos. A delegación conferida poderá revocarse en calquera momento pola Alcaldía. Segundo. –Notificar esta resolución a D. Santiago Alexis Herencia El Mhamdi e publicala no Boletín Oficial da Provincia. Terceiro. –Dar conta da presente resolución ó Pleno da Corporación, na primeira sesión ordinaria que se celebre. Teo, 17 de agosto de 2012. O alcalde A secretaria xeral, que dou fe Martiño Noriega Sánchez Virginia Fraga Díaz
30/08/2012 | Administración LocalMunicipal
Oleiros
Persoal
Publicación da relación de postos de traballo e cadro de persoal

ANUNCIO Publicación da relación de postos de traballo e cadro de persoal. Publicado no B. O. P. n.º 157, de data 20/08/2012, o acordo de aprobación definitiva, polo Pleno do Concello en sesión ordinaria do 26/07/2012, da modificación da relación de postos de traballo e cadro de persoal municipais, publícanse integramente en cumprimento do disposto na normativa vixente de aplicación: CADRO DE PERSOAL 2012 PERSOAL FUNCIONARIO DENOMINACIÓN-GRUPO/SUBGRUPO-PRAZAS FUNCIONARIOS DE HABILITACIÓN ESTATAL: Secretario xeral: A1-1 Interventor xeral: A1-1 Tesoureiro: A1-1 ESCALA DE ADMINISTRACIÓN XERAL SUBESCALAS: TÉCNICA: A1-3 ADMINISTRATIVA: C1-15 AUXILIAR: C2-42 SUBALTERNA: E (Lei 30/1984)-1 ESCALA DE ADMINISTRACIÓN ESPECIAL SUBESCALA TÉCNICA: CLASE TÉCNICOS SUPERIORES: Arquitecto: A1-2 Arquiveiro: A1-1 Asesor xurídico actividades, infraccións: A1-1 Asesor xurídico orde pública: A1-1 Asesor xurídico: A1-1 Bibliotecario: A1-1 Enxeñeiro: A1-1 Técnico de contabilidade: A1-1 Técnico de inspección de tributos: A1-1 Técnico de planificación informática: A1-1 Técnico de RR. HH.: A1-1 Técnico de xestión tributaria: A1-2 Técnico patrimonio contratación: A1-1 CLASE TÉCNICOS DE GRAO MEDIO: Arquitecto técnico: A2-4 Enxeñeiro técnico: A2-2 Técnico de control de xestión: A2-1 Traballador social: A2-1 SUBESCALA SERVIZOS ESPECIAIS: CLASE COMETIDOS ESPECIAIS: Auxiliar notificador: C2-1 Inspector principal: A2-1 Inspector: A2-1 (a extinguir) Oficial: C1-6 Policía: C1-34 (2 a extinguir) PERSOAL DE OFICIOS Operario de electricidade e alumeado: E (Lei 30/1984)-1 Operario limpeza edificios públicos: E (Lei 30/1984) -1 PERSOAL LABORAL Administrativo informático: 2 Administrativo: 3 Animador sociocultural: 1 Auxiliar condutor: 1 Auxiliar administrativo: 5 Auxiliar de biblioteca (xornada completa): 6 Auxiliar de biblioteca (xornada partida): 6 Axente de emprego e desenvolvemento local: 1 Auxiliar de emerxencias e protección civil: 4 Condutor vehículo de electricidade: 1 Condutor vehículos-padexeiro: 1 Condutor: 3 Conserxe colexios: 4 Conserxe: 5 Coordenador de ensino: 1 Delineante: 3 Deseñador-maquetador: 1 Director centro municipal de formación: 1 Educador familiar: 1 Encargado almacén: 1 Encargado de electricidade: 1 Encargado obras e talleres: 1 Enxeñeiro técnico informático: 2 Operador de radio: 1 Operador de son: 1 Operario de electricidade e alumeado: 1 Operario de limpeza de edificios públicos: 21 Operario de servizos albanel: 1 Operario de servizos mecánicos: 2 Operario de servizos xerais: 10 Operario de servizos xardiñeiro: 2 Operario limpeza viaria: 3 Operario de servizos carpinteiro: 2 Operario de servizos cemiterios: 1 Orientador profesional: 3 Padexeiro: 1 Pedagogo: 1 Programador cultural: 1 Sicólogo: 1 Técnico de inserción laboral: 1 Técnico de xestión deportiva: 1 Traballador familiar: 1 Traballador social: 2 Vixiante de parques: 2 RELACIÓN DE POSTOS DE TRABALLO Oleiros, 21 de agosto de 2012. A segunda tenente de alcalde delegada de Persoal Cristina Alejandra Valadares Marfa
30/08/2012 | Administración LocalMunicipal
Pontedeume
Anuncio de delegación da Alcaldía-Presidencia

Anuncio de delegación da Alcaldía-Presidencia Por resolución ditada o 22 de agosto de 2012, o Sr. alcalde-presidente acordou a delegación do exercicio da competencia para a celebración de matrimonio civil na concelleira da Corporación municipal dona Miriam Angeles Faraon Carnoto, para o casamento previsto ás 11.00 horas do 8 de setembro de 2012. O que se publica en cumprimento do diposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Pontedeume, o 23 de agosto de 2012. O alcalde Gabriel Torrente Piñeiro
14/08/2012 | Administración LocalMunicipal
Cee
Licitación obra asfaltados de rúas de acceso a Vilar de Toba e interiores en Brens

O Concello de Cee, en cumprimento do acordo adoptado pola Xunta de Goberno Local, na sesión realizada o día 31 de xullo de 2012, saca a licitación mediante procedemento negociado sen publicidade obrigatoria por razón da contía (cláusula 10. A, 11. A e correlativos) a obra que se detalla: PROXECTO: ASFALTADOS DE RÚAS DE ACCESO A VILAR DE TOBA E INTERIORES EN BRENS”. ORZAMENTO: 59.176,46 euros, IVE incluido. PRAZO DE EXECUCIÓN: Fixado no proxecto TRES MESES. PRESENTACIÓN DE PROPOSICIÓNS: No Rexistro do Concello de Cee, de luns a venres de 9 a 13,30 horas. No Caso de presentarse por correo debe remitirse ao Concello de Cee un Fax coa documentación acreditativa da súa presentación da oficina de correos. PRAZO DE PRESENTACIÓN DE PROPOSICIÓNS: oito días naturais contados dende o seguinte ao de recepción da petición de oferta e oito dias naturais contados a partir da publicación deste anuncio no BOP. GARANTÍA DEFINITIVA: 5% do importe da adxudicación sen IVE. MÁIS INFORMACIÓN: Oficinas Municipais do concello de Cee. Telf.: 981.745.100; 981.746.966. Fax.: 981.746.757 Lugar donde se puede obtener copia del proyecto y pliego: COPISTERIA FERSI. Telf: 981.747.293. Cee, 3 de agosto de 2012 A alcaldesa Zaira Rodríguez Pérez
14/08/2012 | Administración LocalMunicipal
Teo
Aprobación inicial do Regulamento de acción voluntaria

ANUNCIO O Pleno do Concello de Teo, en sesión ordinaria celebrada o 26/07/2012, aprobou inicialmente o Regulamento interno de acción voluntaria do Concello de Teo. Conforme ó disposto no artigo 49 da Lei 7/85, do 2 de abril, reguladora das bases de réxime local, na súa redacción segundo a Lei 11/1999, do 21 de abril, sométese a información pública e audiencia ós interesados durante o prazo de 30 días. Rematado o prazo de información pública, sen que se produza ningunha reclamación, o acordo de aprobación do regulamento antedito entenderase como definitivo, conforme ó disposto no apartado c) do artigo 49 da mencionada Lei 7/1985, do 2 de abril. Teo, 1 de agosto de 2012. O alcalde Martiño Noriega Sánchez
14/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Corrección de erros do anuncio publicado no BOP número 124, do 02/07/2012, relativo á solicitude de cocnesión de augas públicas presentada pola comunidade de usuarios de Chacín (Mazaricos)

ANUNCIO IZARRA PRADIES MAYMI Advertido erro no anuncio de información pública do procedemento iniciado a instancia de Salome Boussatta Calcagno, co DNI XXXXXXXXX, en representación da comunidade de usuarios Chacín para solicitar de Augas de Galicia un caudal de 0,3398 litros/segundo de augas procedente de dous mananciais na parroquia de Chacín (Santa Baia), concello de Mazaricos (A Coruña), con destino aos usos doméstico e gandeiro (expediente DH. A15.29006), publicado no BOP n.º 124, do 2 de xullo de 2012, compre efectuar a oportuna corrección. Na descrición do aproveitamento: Onde di: a auga lévase mediante tubaxes de P. E., pasando por varias parcelas e camiños da zona ata chegar ao depósito repartidor que se encontra no lugar de Chacín, na parcela de referencia catastral 15046B508003200000RT, dende onde se fornece ás vivendas e estabulacións gandeiras. Debe dicir: a auga lévase mediante tubaxes de P. E., pasando por varias parcelas e camiños da zona ata chegar ao depósito repartidor que se encontra no lugar de Chacín, na parcela de referencia catastral 15046B508022140000RU, dende onde se fornece ás vivendas e estabulacións gandeiras Santiago de Compostela, 2 de agosto de 2012. O xefe do Servizo Territorial Ángel Gómez Rey
14/08/2012 | Administración LocalProvincial
Deputación Provincial da Coruña
Tesourería
Aceptación da delegación de competencias en materia de instrución de expedientes sancionadores por infraccións das normas de tráfico do Concello de Carballo

ANUNCIO A Excma. Deputación Provincial da Coruña, na sesión plenaria ordinaria celebrada o día 29 de abril de 2011 adoptou, entre outros, o acordo que se transcribe: “47.–ACEPTAR A DELEGACIÓN DE COMPETENCIAS EN MATERIA DE INSTRUCIÓN DE EXPEDIENTES SANCIONADORES POR INFRACCIÓNS DAS NORMAS DE TRÁFICO, CIRCULACIÓN DE VEHÍCULOS DE MOTOR E SEGURIDADE VIARIA ACORDADA POLO CONCELLO DE CARBALLO. Aceptar a delegación de competencias en materia de sancións por infracción das normas sobre tráfico, circulación de vehículos de motor e seguridade viaria acordada polo Concello de Carballo. O exercicio das competencias delegadas obxecto de aceptación, levarase a cabo nos termos establecidos nas bases para a prestación de servizos en materia de sancións de tráfico e da taxa pola utlización privativa ou aproveitamentos especiais aos concellos que non teñan delegada a xestión tributaria e a recadación dos impostos municipais obrigatorios. A executividade deste acordo de delegación queda condicionada á entrada en vigor das ditas bases aprobadas inicialmente en sesión plenaria do 25 de marzo de 2011, así como ao acordo de aprobación definitiva da Ordenanza fiscal número 5 reguladora da taxa pola prestación dos servizos tributarios, e ademais á publicación no Boletín Oficial da Provincia e da comunidade autónoma do acordo de aceptación da delegación pola Deputación Provincial da Coruña, conforme ao establecido no artigo 7 do texto refundido da Lei reguladora das facendas locais, aprobado polo real decreto lexislativo 2/2004 do 5 de marzo.” O que se fai público para xeral coñecemento. A Coruña, 7 de agosto de 2012. O presidente/PDFR 5-8-2011/a vicepresidenta 2.ª A secretaria acctal. María Padín Fernández María Amparo C. Taboada Gil